Mainland (Orkney)

Mainland (ka Pomona) on saar Atlandi ookeanis, üks Orkney saartest. Praegune nimi tuleb saare vanaskandinaaviakeelsest nimest Meginland. Vanaskandinaavia keeles on saart kutsutud ka nimega Hrossay (Hobusaar). Pindala 461 ruutkilomeetrit. Elanikke 17 779 (2025). Suuremad linnad on Kirkwall ja Stromness. Saar on künklik, kõrgus kuni 269 meetrit. Kuulub koos ülejäänud Orkney saartega Suurbritanniale, moodustades Šotimaa ühe haldusüksuse.